Virgininis kadagys
Virgininis kadagys (Juniperus virginiana) – kiparisinių (Cupressaceae) šeimos plikasėklis augalas. Auga Šiaurės Amerikoje į rytus nuo Didžiųjų lygumų. Daugiametis, visada žaliuojantis, 5–20 m aukščio krūmas arba medis. Kamieno skersmuo 30–100 cm. Jauni spygliški lapai yra 5–10 cm, vėliau susiskaido, tampa trumpi (2–4 mm), aštrūs, šakoti. Kankorėžiai 3–7 cm ilgio, padengti žydros spalvos minkštimu, todėl primena uogas. Juose yra 1-4 sėklos. Virgininis kadagys – pionierinis augalas, auga skurdžiuose dirvožemiuose, gaisravietėse, kalvų pašlaitėse, senose ganyklose. Lietuvoje auginamas kaip dekoratyvinis augalas.